b'\n_START_ARTICLE_\nMrtva pozicija\n_START_PARAGRAPH_\nM\xc5\x95tva poz\xc3\xadcija je v \xc5\xa1ahu polo\xc5\xbeaj, ko nobeden od nasprotnikov ne more zmagati s katerimkoli pravilnim zaporedjem potez. Tipi\xc4\x8dna mrtva pozicija je seveda pat, ki pa \xc5\xa1e zdale\xc4\x8d ni edina; najve\xc4\x8dkrat gre za polo\xc5\xbeaje, ko na deski ni dovolj materiala za matiranje (K:K, K+S:K, K+L:K, K+ poljubno \xc5\xa1tevilo istopoljnih lovcev in \xc5\xa1e nekatere mo\xc5\xbenosti) ter blokirane pozicije._NEWLINE_Poudariti je treba, da K+S:K+S, torej polo\xc5\xbeaj, kjer imata igralca vsak enega skaka\xc4\x8da, ni mrtva pozicija, ker je mo\xc5\xbeno odigrati poteze, ki pripeljejo do mata, seveda ob pomo\xc4\x8di obeh igralcev. V problemskem \xc5\xa1ahu se taka igra imenuje pomo\xc5\xbeni mat.'